Түркияда түркімен азаматын "гүленшілермен байланысы үшін" соттап жатыр
"Түркияда түркімен азаматын "гүленшілермен байланысы үшін" соттап жатыр" | "https://abai.kz/post/61981"
TITLE: Түркияда түркімен азаматын "гүленшілермен байланысы үшін" соттап жатыр
URL: https://abai.kz/post/61981
META: "Түркияда түркімен азаматын "гүленшілермен байланысы үшін" соттап жатыр" | "https://abai.kz/post/61981"
DATE: 20.11.2017
AUTHOR(s): Abai.kz
TOTAL WORDS: 125
TEXT: Түріктің Кыркларели қаласында дін уағыздаушы Фетхуллах Гүленнің он жақтасын соттап жатыр. Олар "әділет министрлігінде топ құрды" деп айыпталды. Түрік ақпарат құралдарының хабарлауынша, айыпталушылардың арасында түркімен азаматы Ыгтыяр Аннаев бар. Түріктің Milliyet күнделікті басылымының 15 қарашада хабарлауынша, бұл топ Bylock әлеуметтік желі платформасында жасырын келіссөздер жүргізген. Айыпталушылар арасныда сот ұйымдары мен түзеу мекемелерінің қызметкерлері бар. Жатақханалардың бірінде тәрбиеші болып істеген Аннаевқа айыптар шілде айында тағылған. Ол және басқалары тағылған айыптарды жоққа шығарды. Республикалық тергеуші соттан 10 айыпталушыға түрме жазасын белгілеуді сұрады. Түрік медиасының хабарларына қарағанда, гүлен қозғалысына қатысы бар күдіктілер арасында Түркіменстан азаматтары жиі кездеседі. Шетелде тұратын Фетхуллах Гүленнің жақтастарын 2016 жылы 15 шілдеде Түркияда мемлекеттік төңкеріс жасауға талпынды деп айыптап отыр. Гүленнің өзі бүлікке қатысы жоғын айтып, өзіне тағылған айыптардың барлығын жоққа шығарып келеді. Abai.kz
